ΓΡΑΠΤΗ ΕΡΩΤΗΣΗ E-0925/96 υποβολή: Αλέξανδρος Αλαβάνος (GUE/NGL) προς την Επιτροπή (23 Απριλίου 1996)

Θέμα: Πορεία του επιχειρησιακού προγράμματος Εκπαίδευση και αρχική επαγγελματική κατάρτηση (2ο Κοινοτικό πλαίσιο Στήριξης)

Στο επιχειρησιακό πρόγραμμα Εκπαίδευση και αρχική επαγγελματική κατάρτιση περιλαμβάνονται έργα ύψους 1847,6 Ecu, και αφορούν τα υποπρογράμματα:

- γενική και τεχνική εκπαίδευση.

- αρχική επαγγελματική εκπαίδευση και κατάρτιση.

- τριτοβάθμια εκπαίδευση και

- οργανωτικό και διοικητικό εκσυγχρονισμό της Εκπαίδευσης.

Δεδομένου ότι για τα υποπρογράμματα αυτά υπάρχει χρονοδιάγραμμα πιστώσεων από το 1994, ερωτάται η Επιτροπή:

1) Ποιά είναι η απορρόφηση των επιμέρους υποπρογραμμάτων το 1994 και 1995;

2) Εάν υπάρχουν καθυστερήσεις απορρόφησης ποιές είναι οι κύριες αιτίες της καθυστέρησης ανά υποπρόγραμμα;

Απάντηση του κ. Flynn εξ ονόματος της Επιτροπής (28 Ιουνίου 1996)

Οι δαπάνες (κοινοτική συμμετοχή) που δήλωσαν οι ελληνικές αρχές για το 1994 και σχετίζονται με το συγκεκριμένο πρόγραμμα, κατά υποπρόγραμμα, ανέρχονται σε:

>TABLE>

δηλαδή σύνολο 70.8 MECU για το Ε.Κ.Τ. και 18 MECU για το E.T.Π.Α. σε ετήσια προγραμματισμένη δόση για το 1994 159.8 MECU για το Ε.Κ.Τ. και 30.3 MECU για το E.T.Π.Α.. Με βάση τις δηλώσεις αυτές περί δαπανών, τα ποσοστά κατανάλωσης των πιστώσεων υπολογίσθηκαν σε 44.3% για το Ε.Κ.Τ. και 59.3% για το E.T.Π.Α., δηλαδή μέσος όρος 46.7% για το πρόγραμμα.

1. Η Ευρωπαϊκή Επιτροπή αποδίδει την καθυστέρηση στην εφαρμογή των μέτρων υπέρ της αρχικής εκπαίδευσης και κατάρτισης κυρίως στις ακόλουθες αιτίες:

- έγκριση του προγράμματος στο τέλος Ιουλίου του 1994 7

- τα περισσότερα προβλεπόμενα μέτρα είναι φιλόδοξα και νεωτεριστικά για το ελληνικό σύστημα εκπαίδευσης και απαιτούν συνετή και σοβαρή προετοιμασία τόσο σε υπουργικό επίπεδο (πολιτικοί στόχοι και προτεραιότητες, ανάπτυξη, συγκεκριμενοποίηση και προγραμματισμός των μέτρων, κριτήρια παροχής των χρηματοοικονομικών πόρων και διαδικασίες επιλογής των έργων) όσο και σε επίπεδο οργανισμών υλοποίησης 7

- το ιδιαίτερα σημαντικό και λεπτομερές περιεχόμενο πολλών από τα μέτρα αυτά που αφορούν μεγάλο μέρος της ελληνικής κοινωνίας (αναθεώρηση των εκπαιδευτικών προγραμμάτων, επαγγελματική κατάρτιση των εκπαιδευτικών, οργάνωση μεταπτυχιακών προγραμμάτων και πανεπιστημιακών βιβλιοθηκών) 7

- ορισμένες αδυναμίες διοικητικής φύσης (έλλειψη εμπειρίας στο συγκεκριμένο τομέα, ανεπάρκεια μηχανισμών και μελετητικού προσωπικού, η συγκεκριμενοποίηση και ο προγραμματισμός των έργων), καθώς επίσης η μέχρι σήμερα απουσία ερωτηματολογίου για το πρόγραμμα.

2. Η επιτροπή παρακολούθησης του προγράμματος συνεδρίασε στις 8 Μαΐου (τρίτη συνεδρίαση) με στόχο να επισπεύσει την εφαρμογή των μέτρων που αφορούν ιδίως τη γενική, τεχνική και τριτοβάθμια εκπαίδευση (υποπρογράμματα 1 και 3). Κατά τη συνεδρίαση αυτή, συζητήθηκαν και εγκρίθηκαν κατά προτεραιότητα αρκετά μέτρα που ανήκουν στα δύο αυτά υποπρογράμματα 1 και 3 (ξένες γλώσσες, επαγγελματικός προσανατολισμός, περιβαλλοντική αγωγή, σχολικές βιβλιοθήκες, προγράμμα κινητικότητας, πανεπιστημιακές βιβλιοθήκες, τηλεπικοινωνιακά δίκτυα μεταξύ των πανεπιστημίων και των τεχνολογικών ιδρυμάτων, περίοδοι άσκησης για τους φοιτητές και γραφεία σύνδεσης μεταξύ των ιδρυμάτων τριτοβάθμιας εκπαίδευσης και των επιχειρήσεων) ώστε αυτά να εφαρμοστούν αμέσως.

Το υπουργείο Παιδείας προτίθεται να εξασφαλίσει την έγκριση της επιτροπής παρακολούθησης για όλα τα μέτρα του προγράμματος ώστε να εφαρμοστούν πριν από το τέλος του χρόνου.

Επιπλέον, επιλέχθηκε εντωμεταξύ ερωτηματολόγιο για το πρόγραμμα (ιδιωτική εταιρεία), που αναμένεται να διευκολύνει την εκτέλεση του προγράμματος.